Migel Aozaratzakoa

Migel Gonzalez Aozaratzakoa Leibar, santu izenaz San Migel Aozaratzakoa, (Oñati, 1598ko otsaila- Nagasaki, 1637ko irailaren 29a) apaiz eta misiolari domingotarra izan zen, Japonia ebanjelizatzen hil zena.

 Biografia 
Oñatin jaio, domingotar bilakatu eta Espainiako probintzian aritu zen Rosariokora bidali zuten arte. Luzongo Bataan misioan ebanjelioa aditzera eman zuen.

1636an Manilako domingotarrek boluntarioen espedizioa antolatu zuten Japoniako kristauak laguntzeko asmotan. Hara joan ziren Antonio González, Guillermo Courtet eta Miguel Aozaratzakoa, Vicente Shiwozuka japoniar apaiza eta Lazaro Kyotokoa izeneko laiko batekin batera. Lorenzo Ruiz itsasoan gehitu zen. Okinawara ailegatu bezain pronto, preso hartu, torturatu eta bere fedea ukatu gabe denak hil ziren.

1980ko urriaren 11an Joan Paulo II.ak martiri izendatu, 1981eko otsailaren 18an dohatsu aitortu eta 1987ko urriaren 18an santu izendatu zuen. Irailaren 29an ospatzen da bere eguna.

 Erreferentziak 

Kategoria:Euskal Herriko santuak
Kategoria:Euskal Herriko misiolariak
Kategoria:Gipuzkoako apaizak
Kategoria:Euskal herritar torturatuak
Kategoria:Oñatiarrak
Kategoria:Joan Paulo II.ak dohatsu izendatutakoak
Kategoria:Joan Paulo II.ak kanonizatutakoak